Notum sit omnibus futuris et presentibus quod Bertrannus de Ver dedit monachis Firmitatis unam gageriam apud Leivam Guicardi Morel et fratris ejus, pro. C. solidis, et terram habeant usque centum solidi reddantur eis ab eisdem militibus. Hoc autem laudavit filius ejus Symon. Hujus rei testes: Petrus Beraldus, Garinus Morel, sacerdos Sancti Ambrosii, Petrus, serviens predicti Bertranni, Rodulfus. Ego Petrus, Dei gratia Cabilonensis episcopus, auctoritate Dei Patris et Filii et Spiritus Sancti et beatorum apostolorum Petri et Pauli atque sancti Vincencii levite et martiris omniumque sanctorum confirmo ea que continentur in carta ista. Si quis ea violaverit alienus a corpore et sanguine Domini nostri Ihesu Christi et a communione sancte ecclesie fiat et excommunicacioni in perpetuum subjaceat nisi Deo et fratribus Firmitatis satisfecerit. Fiat. Fiat. Amen.